Mercè Rodoreda

Awdures Gatalaneg fwyaf adnabyddus yr 20g oedd Mercè Rodoreda (10 Hydref 1908 – 13 Ebrill 1983).

 Bywgraffiad 
Ganwyd Mercè Rodoreda yn Sant Gervasi (Barcelona).AELC (Catalaneg) Cafodd ei magu mewn cartref cyfforddus a thrigai mewn cymdogaeth dawel. Cafodd ei thaid ddylanwad amlwg yn natblygiad ei phersonoliaeth, am ei fod yntai'n ddyn deallus ac addysgodd ei ŵyres i garu llenyddiaeth a garddio. Bu ei farwolaeth ef, pan oedd Mercè yn ddeuddeg oed, yn ergyd drom iddi.

Yn 1928 priododd hi ei hewythr, Joan Gurguí (a oedd yn 14 mlynedd yn hŷn na hi) a chawsant eu hunig fab, Jordi Gurguí. Yn y cyfnod hwn, dewisodd Mercè Rodoreda lenyddiaeth fel ffordd o osgoi realiti, gan ddechrau gyrfa fawr a aeth o nerth i nerth. Yn 1938, cyhoeddwyd Aloma (y nofel a ystyriai'r awdures fel ei gwaith aeddfed cyntaf go iawn).

Bu farw yn Girona, ychydig ar ôl iddi dderbyn y Premi d'Honor de les Lletres Catalanes. Nid oes cyfieithiadau o'u gwaith i'r Gymraeg.

 Cyfeiriadau 

Categori:Genedigaethau 1908
Categori:Marwolaethau 1983
Categori:Llenorion benywaidd yr 20fed ganrif o Sbaen
Categori:Llenorion straeon byrion yr 20fed ganrif o Sbaen
Categori:Llenorion straeon byrion Catalaneg o Sbaen
Categori:Nofelwyr yr 20fed ganrif o Sbaen
Categori:Nofelwyr Catalaneg o Sbaen
Categori:Pobl o Barcelona